### MAHEPÕLLUMAJANDUSLIKU TOOTMISE TOETUS

KOOLITUS

**Taotleja või tema esindaja, kes tegeleb taotleja põllumajanduslikus majapidamises mahepõllumajandusliku tootmisega, peab esimese kohustuseaasta 1. novembriks olema osalenud vähemalt 12 akadeemilist tundi mahepõllumajandusliku tootmise algkoolitusel või õppepäeval ja viienda kohustuseaasta 1. juuniks olema osalenud vähemalt 12 akadeemilist tundi mahepõllumajandusliku tootmise, töötlemise või turustamise täienduskoolitusel või õppepäeval. Algkoolitusel või õppepäeval ei pea osalema taotleja või tema esindaja, kes on kohustuse võtmise aastale eelnenud viie aasta jooksul osalenud vähemalt 12 akadeemilist tundi mahepõllumajandusliku tootmise algkoolitusel või õppepäeval või mahepõllumajandusliku tootmise, töötlemise või turustamise täienduskoolitusel või õppepäeval.**

**Kui kohustuse ülevõtjal puudub kehtiv kohustus ja ta ei ole kohustuse ülevõtmise aastale eelnenud viie aasta jooksul osalenud vähemalt 12 akadeemilist tundi mahepõllumajandusliku tootmise koolitustel või õppepäevadel, peab kohustuse ülevõtja või tema esindaja, kes tegeleb taotleja põllumajanduslikus majapidamises mahepõllumajandusliku tootmisega, kohustuse ülevõtmise aasta 1. novembriks olema osalenud vähemalt 12 akadeemilist tundi mahepõllumajandusliku tootmise algkoolitusel või õppepäeval. Kui kohustus võetakse üle viimasel kohustuseaastal, ei pea kohustuse ülevõtja algkoolitusel, täienduskoolitusel ega õppepäeval osalema.**

Koolituse nõude rikkumist hinnatakse kolmest aspektist lähtuvalt:

1. *Raskus* sõltub eelkõige selle tagajärgede olulisusest. Määratakse koefitsiendiga, mis annab rikkumisele kaalu sõltuvalt tagajärgede mõjust nõude eesmärgile:

Koefitsient **„1“** mõju nõude eesmärgile vähene.

Koefitsient **„2“** mõju nõude eesmärgile oluline.

1. *Ulatus* sõltub eelkõige selle mõjust kogu tegevusele. Koolituse hindamisel on ulatus **„1%“**.
2. *Kestus* sõltub eelkõige selle mõju ajalisest ulatusest või sellest, kas seda mõju on võimalik mõistlike vahenditega lõpetada. Määratakse koefitsiendiga, mis annab rikkumisele kaalu sõltuvalt mõju kestvusest ja mõju lõpetamisest:

Koefitsient **„1“** mõju kergesti eemaldatav või lühiajaline.

Koefitsient **„3“** mõju raskesti eemaldatav või pikaajaline.

|  |  |  |
| --- | --- | --- |
| RASKUS | Koef. 1  - 6 tundi koolitust on läbitud õigeaegselt  - 6 tundi koolitust on läbitud tähtajast kuni 1 kuu hiljem  - 6 tundi koolitust on läbitud õigeaegselt ja 6 tundi on läbitud tähtajast kuni 1 kuu hiljem  - 12 tundi koolitust on läbitud tähtajast kuni 1 kuu hiljem | Koef. 2  - 6 tundi koolitust on läbitud tähtajast üle 1 kuu hiljem  - 6 tundi koolitust on läbitud õigeaegselt ja 6 tundi koolitust on läbitud tähtajast üle 1 kuu hiljem  - 6 tundi koolitust on läbitud tähtajast kuni 1 kuu hiljem ja 6 tundi koolitust on läbitud tähtajast üle 1 kuu hiljem  - 12 tundi koolitust on läbitud tähtajast üle 1 kuu hiljem  - koolitus on läbimata |
| ULATUS | Taotleja ei ole läbinud nõutud koolitust etteantud tähtaja jooksul (1%) | |
| KESTUS | Koef. 1  - 6 tundi koolitust on läbitud õigeaegselt ja 6 tundi on läbitud tähtajast kuni 1 kuu hiljem  - 6 tundi koolitust on läbitud õigeaegselt ja 6 tundi koolitust on läbitud tähtajast üle 1 kuu hiljem  - 6 tundi koolitust on läbitud tähtajast kuni 1 kuu hiljem ja 6 tundi koolitust on läbitud tähtajast üle 1 kuu hiljem  - 12 tundi koolitust on läbitud tähtajast kuni 1 kuu hiljem | Koef. 3  - 6 tundi koolitust on läbitud õigeaegselt  - 6 tundi koolitust on läbitud tähtajast kuni 1 kuu hiljem  - 6 tundi koolitust on läbitud tähtajast üle 1 kuu hiljem  - 12 tundi koolitust on läbitud tähtajast üle 1 kuu hiljem  - koolitus on läbimata |

***Maksimumvähendamine 6% toetussummast.***

Toetussumma vähendamine: ulatuse koef x raskuse koef x kestuse koef.

**Perioodi 2014-2020 MAH kohustus:**

Toetusõiguslikkuse nõude rikkumisel toetust ei maksta või see tühistatakse täielikult. Baasnõude ja põhitegevuse nõuete puhul hinnatakse nõude rikkumist kolmest aspektist lähtuvalt:

1. *Raskus* sõltub eelkõige selle tagajärgede olulisusest. Määratakse koefitsiendiga, mis annab rikkumisele kaalu sõltuvalt tagajärgede mõjust eesmärgile:

Koefitsiendid alla 0,3 - mõju nõude eesmärgile vähene.

Koefitsiendid 0,3...0,5 - mõju nõude eesmärgile oluline.

Koefitsiendid üle 0,5 - mõju nõude eesmärgile väga oluline.

1. *Ulatus* sõltub eelkõige selle mõjust kogu tegevusele. Määratakse protsent põllu- või põllumajandusmaast, toetusõiguslikust maast, objektide arvust jms, millises ulatuses oli rikkumine. Mida suurem on protsent, seda suurem on mõju kogu tegevusele.
2. *Kestus* sõltub eelkõige selle mõju ajalisest ulatusest või sellest, kas seda mõju on võimalik mõistlike vahenditega lõpetada. Määratakse koefitsiendiga, mis annab rikkumisele kaalu sõltuvalt mõju kestvusest ja mõju lõpetamisest:

Koefitsiendid alla 0,3 - mõju kergesti eemaldatav või mõju lühiajaline.

Koefitsiendid 0,3...0,5-mõju raskesti eemaldatav või mõju pikaajaline.

Koefitsiendid üle 0,5 - mõju püsiv.

*Toetussummat vähendatakse protsendi võrra, mis leitakse raskuse ja kestuse koefitsientide ja ulatuse protsendi korrutamisel.* Igale nõudele on arvestatud vaikimisi maksimum vähenduse % toetussummast.  Eestleitud olukorda arvesse võttes võib erandjuhtudel hinnata maatriksist erinevalt. Juhul, kui tegemist on raske rikkumisega, siis võib % olla suurem kui maksimumina määratud.

Korduvus *- käesoleva aasta rikkumine korrutatakse selle või sarnase nõude rikkumiste arvuga. Rikkumine teist korda, siis x 2 jne.*

Näide: käesoleval aastal nõude rikkumine toetussummast 4%, nõuet kontrolliti ka kaks aastat tagasi ja leiti rikkumine, mille puhul vähendamine toetussummast oli 7%. Sellisel juhul on tegemist korduvusega ja rikkumine leitakse järgmise tehte abil: 4%x2=8%. Aluseks võetakse käesoleva aasta % seetõttu, et kui taotleja on küll rikkunud, kuid väiksemas ulatuses kui varem, siis tähendab, et ta on kasutusele võtnud parandusmeetmeid.

Alates 2015. aastast nelja eelneva aasta jooksul (st alates 2011. aastast) sama nõude rikkumisel, sõltumata millise meetme raames nõuet rikuti, märgitakse korduvus ühe korra kuni 2015. aastani.

Näide: perioodi 2007-2013 KSM toetuse raames rikuti 2012. ja 2014. aastal sama liiki kultuuride järgnevuse nõuet. 2015. aastal võtab taotleja MAH 2014+ kohustuse ja rikub 2015. aastal sama nõuet uuesti, siis korduvus määratakse kaks korda, mitte kolm.

**1. MAK 2014+ toetuse saaja teavitab avalikkust, et asjakohane tegevus on viidud ellu või viiakse ellu EAFRD-st saadud toetuse abil. Avalikkuse teavitamiseks tähistab toetuse saaja asjakohase toetatava tegevuse „Eesti maaelu arengukava 2014–2020” logo (edaspidi *arengukava logo*) ja Euroopa Liidu embleemiga (edaspidi *embleem*).**

|  |  |
| --- | --- |
| RASKUS | Koef. 0,1. Väga väike mõju nõude eesmärgile, avalikkuse teavitamine on toimunud ka toetuse saajate nimekirjade avaldamisena PRIA kodulehel. |
| ULATUS | 100% -arengukava logo ja embleem puudub või 50% -arengukava logo olemas, aga embleem puudub või vastupidi, või ei vasta need kehtestatud nõuetele. |
| KESTUS | Koef. 0,1. Rikkumine on võimalik lõpetada väga lühikese ajaga ja väheste vahenditega. |

***Maksimumvähendamine esmasel rikkumisel on 1% MAK 2014+ toetusliigi toetussummast, mille osas ei ole toetuse saamisest avalikkust nõuetekohaselt teavitatud.***

Toetussumma vähendamine: ulatuse % x raskuse koef x kestuse koef, nt 0,1x50x0,1=0,50%.

BAASNÕUE:

1. **Taotleja kannab veeseaduse alusel peetavasse põlluraamatusse andmed kõikide kohustuseperioodi jooksul põllumajandusmaal tehtud tegevuste kohta.**

|  |  |
| --- | --- |
| RASKUS | Koef. 0,2. Andmed ei vasta reaalsele olukorrale. Puudub ülevaade põllul tehtud töödest. |
| ULATUS | Rikkumistega põllu osas märge. Kui põllu kohta puuduvad kõik andmed, siis 100 % põllu pinnast loetakse rikutud pinnaks. Kui põllu kohta puuduvad andmed osaliselt, siis 50% põllu pinnast loetakse rikutud pinnaks. Liidetakse rikutud pinnad kokku ha ja rikkumise % leitakse - kogu põllumajandusmaa pinnast ha kokku, kui palju moodustab rikkumisega põldude ha kokku. Kui põlluraamat puudub, siis on ulatus 100%. |
| KESTUS | Koef. 0,2. Andmeid on võimalik taastada või parandada. Teada on põllul kasvav kultuur, kuid tehtud töid, tööde teostamise aega või kasutatavate väetiste/seemnete koguseid ei ole võimalik täpselt määrata. |

***Maksimumvähendamine esmasel rikkumisel on 4% toetussummast.***

Ulatuse leidmise näide: 3 põldu kokku pinnaga 10 ha; rikkumine ühel põllul pinnaga 2 ha. Rikkumine kogu põllumajandusmaast 100x2/10=20%.

Toetussumma vähendamine: ulatuse % x raskuse koef x kestuse koef, nt 20x0,2x0,2=0,80%.

TOETUSE NÕUDED

**1. Põllumajanduskultuurid on külvatud, maha pandud või istutatud hiljemalt kohustuseaasta 15. juunil, kasutades kohalikele normidele vastavaid agrotehnilisi võtteid, või hoitakse maad sama kuupäeva seisuga mustkesas või söötis**.

|  |  |
| --- | --- |
| RASKUS | Koef. 0,5. Soodustatakse umbrohtude, taimehaiguste ja -kahjurite levikut ning seeläbi suureneb taimekaitsevahendite kasutamine. |
| ULATUS | Rikkumisega pinna protsent  põllumaast. |
| KESTUS | Koef. 0,5. Saab külvata järgmisel aastal õigeaegselt ja õige külvitihedusega. |

***Maksimumvähendamine esmasel rikkumisel on 25% põllumaa toetussummast.***

**2. Viljapuude ja marjapõõsaste reavahed hoitakse vähemalt kahe kolmandiku ulatuses rohukamaras. Uue puuvilja- ja marjaaia rajamise korral peavad reavahed vähemalt kahe kolmandiku ulatuses olema rohukamaraga kaetud aia rajamisele järgneva kalendriaasta 15. juuniks.**

|  |  |
| --- | --- |
| RASKUS | Koef. 0,5. Soodustatakse umbrohtude, taimehaiguste ja -kahjurite levikut. Puuviljade saagi kvaliteet võib halveneda. |
| ULATUS | Rikkumisega pinna protsent kõikide viljapuu- ja marjaaedade pinnast. |
| KESTUS | Koef. 0,1. Rohukamar on võimalik rajada sel aastal või järgneval aastal. |

***Maksimumvähendamine esmasel rikkumisel on 5% puuvilja- ja marjakultuuride toetussummast.***

Ulatuse leidmise näide: Viljapuu aed on kokku 2,5 ha, sellest 0,5 ha-l ei ole reavahed 2/3 ulatuses rohukamaras, siis ulatus on 0,5x100/2,5=20%.

Puuvilja- ja marjakultuuride toetussumma vähendamine: ulatuse % x raskuse koef x kestuse koef, nt 20x0,5x0,1=1,00%.

**3. Viljapuude ja marjapõõsaste võrasid hooldatakse lõikamise teel.**

|  |  |
| --- | --- |
| RASKUS | Koef. 0,5. Haiguste ja kahjurite levik on soodsam, saagikus väiksem. |
| ULATUS | Rikkumisega pinna protsent kõikide viljapuu- ja marjaaedade pinnast. |
| KESTUS | Koef. 0,1. Võimalik hooldustööd teha samal aastal pärast saagikoristust. |

***Maksimumvähendamine esmasel rikkumisel on 5% puuvilja- ja marjakultuuride toetussummast.***

Ulatuse leidmise näide: Viljapuu- ja marjaaedade pind kokku on 10 ha, sellest 1,5 ha-l on võrad hooldamata, siis ulatus on 1,5x100/10=15%.

Puuvilja- ja marjakultuuride toetussumma vähendamine: ulatuse % x raskuse koef x kestuse koef, nt 15x0,5x0,1=0,75%.

**4. Rohi võib põllumajandusmaal, millel kasvatatakse viljapuid ja marjapõõsaid, sealhulgas teenindusalal olla kuni 30 cm kõrgune.**

|  |  |
| --- | --- |
| RASKUS | Koef 0,2. Soodustatakse umbrohtude, taimehaiguste ja -kahjurite levikut. Saagi kvaliteet halveneb - puuvili läheb niiskes keskkonnas mädanema, marjad ei saa päikest ja valmivad hiljem. |
| ULATUS | Rikkumisega pinna protsent kõikide viljapuu- ja marjaaedade pinnast. |
| KESTUS | Koef 0,1. Sel aastal on võimalik saavutada rohu kõrgus alla 30 cm niitmise, hekseldamise või loomade karjatamisega. |

***Maksimumvähendamine esmasel rikkumisel on 2% puuvilja- ja marjakultuuride toetussummast.***

Ulatuse leidmise näide - viljapuu- ja marjaaedade pind kokku on 10 ha, sellest 2 ha-l on rohu kõrgus üle 30 cm, siis rikkumise ulatus on 2/10x100=20%.

Puuvilja- ja marjakultuuride toetussumma vähendamine: ulatuse % x raskuse koef x kestuse koef, nt 20x0,2x0,1=0,40%.

**5. Mullaproovid.**

Sanktsioon kas punkti a) või b) alusel või mõlema (juhul, kui osa mullaproove on võtmata ja osa mullaproove on taotleja ise võtnud) alusel.

1. **Mullaproovid võtmata või neist ei ole määratud kõiki nõutud elemente või ei ole analüüsitud nõutavate meetoditega.**

|  |  |
| --- | --- |
| RASKUS | Koef. 0,3. Ei saa planeerida väetiste kasutamist vastavalt väetustarbele, põllumullale sobivat külvikorda ega muldade neutraliseerimist, mis looks kultuurtaimedele soodsamad kasvutingimused ja väldiks ebaotstarbekat väetiste kasutamist. |
| ULATUS | Mitu protsenti moodustavad puuduolevad/nõuetele mittevastavad proovid vajaminevatest proovidest. |
| KESTUS | Koef. 0,2. Mullaproovid võimalik võtta ja saata laboratooriumisse analüüsimiseks selle aasta sügisel või järgmise aasta kevadel. |

***Maksimumvähendamine esmasel rikkumisel on 6% põllumaa toetussummast.***

Ulatuse leidmise näide: Põllumaad on 85 ha; vajalike proovide arv 85/5=17, võetud 10 proovi, millest 2 proovil on määramata kaaliumisisaldus. Seega ebakorrektseid proove 9 ja rikkumise % on 9x100/17=52,94%.

Põllumaa toetussumma vähendamine: ulatuse % x raskuse koef x kestuse koef nt. 52,94x0,3x0,2=3,18%.

1. **alates 2015. aastast mullaproovid võetud muu isiku kui koolitatud proovivõtja poolt.**

|  |  |
| --- | --- |
| RASKUS | Koef. 0,1. Mullaproovid ei ole võetud korrektselt, puuduvad väetustarbekaardid |
| ULATUS | Mitu % moodustavad proovid, mis ei ole koolitatud proovivõtja poolt võetud kõikidest vajaminevatest proovidest. |
| KESTUS | Koef. 0,1. Mullaproovid on võetud. |

***Maksimumvähendamine esmasel rikkumisel on 1% põllumaa toetussummast.***

Ulatuse leidmise näide: põllumaad 85 ha; vajalike proovide arv 85/5=17, 17 proovi on taotleja ise võtnud-17x100/17=100%.

Põllumaa toetussumma vähendamine: ulatuse % x raskuse koef x kestuse koef, nt 100x0,1x0,1=1,00%.

**6. Taotleja hoiab vähemalt 20 protsenti põllumajandusliku majapidamise põllumaast igal kohustuseaastal 1. novembrist kuni sellele järgneva kohustuseaasta 31. märtsini põllumajanduskultuurist koosneva talvise taimkatte all.**

|  |  |
| --- | --- |
| RASKUS | Koef. 1,0. Talvise taimkatteta põllul võib leostuda toitaineid ja seeläbi halveneda vee kvaliteet. |
| ULATUS | Rikkumise ulatuseks on protsent, millises ulatuses on nõue täitmata. |
| KESTUS | Koef. 1,0. Järgmisel aastal on võimalik talvine taimkate rajada. |

***Maksimumvähendamine esmasel rikkumisel on 20% põllumaa toetussummast.***

Ulatuse leidmise näide: põllumaa kokku 20 ha, sellest 20% on (20x20/100) 4 ha, millel peab olema talvine taimkate. Tegelikult oli talvise taimkatte all 2 ha ehk 10 % (2x100/20). Rikkumine 20-10=10%.

Põllumaa toetussumma vähendamine: ulatuse % x raskuse koef x kestuse koef, nt 10x1,0x1,0=10,00%.

**7. Taotleja kasvatab vähemalt 20 protsendil põllumaal liblikõieliste sugukonda kuuluvaid põllumajanduskultuure puhaskultuurina, segus kõrreliste heintaimedega või segus teiste haljasväetiseks kasvatatavate põllumajanduskultuuridega.**

|  |  |
| --- | --- |
| RASKUS | Koef. 1,0. Väheneb mullaviljakus, suureneb taimekaitsevahendite ja mineraalväetiste kasutamine ja seeläbi oht veekeskkonnale ja elurikkusele. |
| ULATUS | Protsent, mis jääb nõude täitmisest puudu. |
| KESTUS | Koef. 1,0. Võimalik liblikõielisi külvata selle aasta sügisel või järgmisel aastal. |

***Maksimumvähendamine esmasel rikkumisel on 20% põllumaa toetussummast.***

Ulatuse leidmise näide: põllumaa kokku 20 ha, sellest 20% on (20x20/100) 4 ha, millel peab kasvama liblikõieline. Tegelikult oli liblikõielisi 2 ha ehk 10 % (2x100/20). Rikkumine 20-10=10%.

Põllumaa toetussumma vähendamine: ulatuse % x raskuse koef x kestuse koef, nt 10x1,0x1,0=10,00%.

**8. Samal maal ei kasvatata teravilja kauem kui kolmel järjestikusel aastal***.*

Mustkesa ja sööti jäetud maa kultuuride järgnevust ei katkesta. Maisi või tatra kasvatamine katkestab teraviljade järgnevuse. Nõude täitmisel peab arvestama samal maal kohustuseperioodile eelnenud aastatel kasvatatud põllumajanduskultuuridega.

|  |  |
| --- | --- |
| RASKUS | Koef. 1,0. Soodustatakse umbrohtude, taimehaiguste ja -kahjurite levikut ning seeläbi suureneb vajadus taimekaitsevahendite kasutamiseks, mis omakorda pärsib elurikkust. Halveneb mulla struktuur ja fütosanitaarne seisund, väheneb mullaviljakus. |
| ULATUS | Rikkumisega pinna protsent teraviljade (v.a mais ja tatar) pinnast. |
| KESTUS | Koef. 1,0. Võimalik kasvatada järgmisel aastal või selle aasta sügisel kultuuri, mis katkestab järgnevuse. |

***Maksimumvähendamine esmasel rikkumisel on 100% teraviljade (v.a mais ja tatar) toetussummast.***

Ulatuse leidmise näide: 3 teravilja põldu kokku pinnaga 10 ha; rikkumine ühel põllul pinnaga 2 ha. Rikkumine kogu toetusõiguslikust maast 100x2/10=20%.

Teraviljade toetussumma vähendamine: ulatuse % x raskuse koef x kestuse koef, nt 20x1,0x1,0=20,00%.

**9. Samal maal ei kasvatata sama liiki põllukultuuri või köögivilja kauem kui kahel järjestikusel kalendriaastal.** P**erekonda köömen kuuluvaid põllumajanduskultuure võib kasvatada samal maal kuni kolmel järjestikusel kalendriaastal.** **Nõuet ei pea järgima mitmeaastaste köögiviljade (**rabarber, artišokk, spargel, maapirn, mädarõigas ja mugullauk**), maasika, ravim- ja maitsetaimede kasvatamisel.**

Järgnevust ei katkesta mustkesa ja sööti jäetud maa**.** Nõude täitmisel peab arvestama samal maal kohustuseperioodile eelnenud aastatel kasvatatud põllumajanduskultuuridega.

|  |  |
| --- | --- |
| RASKUS | Koef. 1,0. Soodustatakse umbrohtude, taimehaiguste ja -kahjurite levikut ning seeläbi suureneb vajadus taimekaitsevahendite kasutamiseks, mis omakorda pärsib elurikkust. Halveneb mulla struktuur ja fütosanitaarne seisund, väheneb mullaviljakus. |
| ULATUS | Rikkumisega pinna protsent põllukultuuride ja köögiviljade (v.a mitmeaastased köögiviljad) pinnast. |
| KESTUS | Koef. 1,0. Võimalik kasvatada järgmisel aastal kultuuri, mis katkestab järgnevuse. |

***Maksimumvähendamine esmasel rikkumisel on 100% põllukultuuride ja köögiviljade (v.a mitmeaastased köögiviljad) toetussummast.***

Ulatuse leidmise näide: põllukultuuri 3 põldu kokku pinnaga 10 ha; rikkumine ühel põllul pinnaga 2 ha. Rikkumine põllukultuuride ja köögiviljademaast 100x2/10=20%.

Põllukultuuride ja köögiviljade toetussumma vähendamine: ulatuse % x raskuse koef x kestuse koef, nt 20x1,10x1,0=20,00%.

**10. Ristõieliste sugukonda kuuluvaid põllumajanduskultuure ei kasvatata samal maal uuesti enne kolme kalendriaasta möödumist.**

Nõudeid ei pea järgima mitmeaastaste köögiviljade **(**rabarber, artišokk, spargel, maapirn, mädarõigas ja mugullauk**)**, maasika, ravimtaimede ja maitsetaimede kasvatamisel. Nõude täitmisel peab arvestama samal maal kohustuseperioodile eelnenud aastatel kasvatatud põllumajanduskultuuridega.

|  |  |
| --- | --- |
| RASKUS | Koef. 1,0. Soodustatakse mulla kurnamist, taimehaiguste ja -kahjurite levikut ning seeläbi suureneb vajadus taimekaitsevahendite kasutamiseks, mis omakorda pärsib elurikkust. Halveneb mulla struktuur ja fütosanitaarne seisund, väheneb mullaviljakus. |
| ULATUS | Rikkumisega pinna protsent ristõieliste (v.a mädarõigas) pinnast. |
| KESTUS | Koef. 1,0. Võimalik kasvatada järgmisel aastal kultuuri, mis ei kuulu ristõieliste sugukonda. |

***Maksimumvähendamine esmasel rikkumisel on 100% ristõieliste (v.a mädarõigas) toetussummast.***

Ulatuse leidmise näide: 3 põldu kokku pinnaga 10 ha; rikkumine ühel põllul pinnaga 2 ha. Rikkumine kogu TÕ maast 100x2/10=20%.

Ristõieliste toetussumma vähendamine: ulatuse % x raskuse koef x kestuse koef, nt 20x1,0x1,0=20,00%.